Die hoëpriester Aäron
Illustrasie in die Kievan Psalter, 1397
Aäron (Hebreeus: אַהֲרֹן, Aharon, helder verlig of die verligte, Arabies: Harun) is 'n persoon wat in die Bybel en die Koran beskryf word. Hy was die ouer broer van Moses. Aäron het sy broer Moses gehelp om die Israeliete uit Egipte te lei. In die Bybel word hy in die Ou Testament in die boek van Eksodus beskryf.
1 Moses se helper
2 Aäron se staf
Moses se helper[wysig | wysig bron]
Aäron het namens Moses met die farao (die koning van Egipte) gepraat, om hom te oortuig om die Israeliete vry te laat. Volgens Eksodus 7:1 tot 3 (die 1983-vertaling):
Maar die Here antwoord hom: "Kyk, Ek gee aan jou gesag oor die farao, en jou broer Aäron sal jou woordvoerder wees.
Aäron se staf[wysig | wysig bron]
Aäron se graf
Aäron se staf is 'n paar keer gebruik om die farao te oorreed om die Israeliete te laat trek.
God het Moses en Aäron beveel: "As die farao vir julle sê: ‘Doen bietjie 'n wonderteken,’ moet jy vir Aäron sê: Vat jou kierie en gooi dit voor die farao neer dat dit 'n groot slang word." Hulle is toe na die farao en Aäron het sy staf op die grond neergegooi. Volgens die Bybel het Aäron se staf werklik 'n slang geword, wat al die slange wat die farao se towenaars gemaak het opgevreet het.
Aaron se staf is ook gebruik om die Nylrivier se water in bloed te verander. Hy het "sy kierie opgelig en voor die oë van die farao en sy amptenare op die Nyl se water geslaan", en "al die water het in bloed verander. Die vis in die Nyl het gevrek en die Nyl se water het so gestink dat die Egiptenaars dit nie kon drink nie.
Seën van Aäron
Wikimedia Commons het meer media in die kategorie Aäron.
Ontsluit van "https://af.wikipedia.org/w/index.php?title=Aäron&oldid=1780358"
Die bladsy is laas op 6 September 2018 om 18:06 bygewerk.